Lav et referat af nedenstående tekst:

Tekst:
Torsdag er den frivillige hjælpeorganisation, ACTT International, i færd med at indsamle en masse brugt hospitalsudstyr, som skal sendes til Ukraines felthospitaler tæt på frontlinjen, hvor de fleste sårede soldater vil modtage den vigtige akutte livreddende behandling, inden de kan transporteres videre til andre sygehuse. Det er ottende læs, der sendes afsted fra Aalborg. 24 ton sendes afsted I dagens sending kan man blandt andet finde hospitalssenge, kørestole, dyner, puder, medicinsk udstyr og kitler i lastbilen, hvori der kan være op til 24 ton. Lastbilens indhold har en samlet værdi af cirka 2,5 millioner kroner. - I sidste uge sendte vi det samme afsted til en ortopædisk afdeling i Kiev med 33 senge, 18 kørestole, 5 operationsborde og en hel masse andet udstyr, siger Tommy Rassing Randrup, som er en aktiv del af ACTT International, og selv har været i Ukraines hovedstad og set realiteterne i øjnene. Han ved derfor, hvor stort behovet er for sendinger som disse. Hospitalsudstyr fra Sovjettiden - Det meste af det, de har af hospitalsudstyr er fra Sovjettiden, så for dem er det her nyt udstyr, siger Tommy Rassing Randrup og tilføjer: - På hospitalerne er der hul i kloakkerne, så der løber afføring ud. Det er også en ting, vi arbejder på at få lov til at reparere. Deres bårer er rustne og faldefærdige. Der er to toiletter til 32 personer og ét bad til 36 personer. Hør Tommy Rassing Randrup fortælle om indsatsen her: Efter sin voldsomme oplevelse af, hvordan forholdene stod til i Kiev, tog Tommy Rassing Randrup også to ukrainske familier ind i sin bolig, da de manglede tag over hovedet i Hjørring. Samlet indsats Projektet er en del af ordningen, Genbrug til Syd, der får støtte fra Udenrigsministeriet. Formålet med projektet er at genbruge så meget som muligt for at hjælpe særligt sårbare og handle bæredygtigt. - Vi formidler sådan set kontakten mellem hospitalerne, og det er deres ønske, at det sendes til Ukraine. Så det er det, vi gør, siger projektleder for Renoveringsværksted Aalborg, Peter Attrup, og tilføjer: - Vi er ekstremt glade for at kunne gøre en forskel. ACTT International samarbejder med flere herboende ukrainere og Ukrainsk Sport Forening om at sende tingene fra Aalborg Universitetshospital videre til Ukraine. Virksomheden Vilomix sørger for 100 procent fri transport fra Danmark til Ukraine.

Referat:
Nu sendes ottende læs med brugt hospitalsudstyr fra Aalborg til Ukraine. Her oplever man svære forhold på hospitalerne, hvor afføring flyder op af kloakken.